Den Vest-Sjællandske Avis, 1816-05-18
(Fortsat) Vi komme nu til Forhandlingerne i Parlamentet, At Jndkomstskatten faldt igiennem var ganske uventet for det engelske Ministerium, som havde gjort Regning paa de rige Kapitalisters og Bankerernes Understøttelse, hvilke altid er paa dets Side; men de inqvisitoriske Undersøgelser, som ere forbundne med denne Skats Opkrævelse indtoge alt formeget imod den; Lord Grey ledte især hele Cabalen imod den, og da Aldermann Curtis indbragte en Bønskrift imod Skatten, underskrevet af 20000 af Londons anseeligste Borgere, saa sank Modet paa Skattens ivrigste Forsvarere, de saakaldte Rotter (Ministeriets pensionerede Tilhængere). Forgiæves havde Ministrene forsøgt paa at foranstalte i London Tavern (Viinhuus) en Petition til Fordeel for Skatten, der blev ikke bragt 30 Underskrifter sammen; Spot og Karrikaturer regnede nu ned paa Ministeriet; det var derfore et godt Jndfald af dette, strax efter at foreslaae en Lettelse i Øl= og Maltskatten, som var et meget populairt Forslag og eet af den politiske Skribent, Westerns, i hans nyeste Skrift gjorte 14 Forslag, til at afhielpe Landmandens Trang. Jndkomstskatten blev indført af Ministeren Pitt, den er bygget paa en rigtig Grundsætning; men den er meget byrdefuld og trykkende, naar den skal iværksættes; da den blot skulde indkræves hos de mere Formuende, saa kom allene 36000 Familier til at bære den, imedens at 97200 Familier vare reent befriede for den, foruden at Dagleierclassen og Fabrikarbeiderne o. s. v. slet ikke betalte noget. At Jndkomstskatten faldt igiennnem viser, at deres Mening er urigtig, som troe, at Ministrene formaae alt, i hvad saa Oppositionen taler, eftersom de har i Underhuset saamange Stemmer, som ere afhængige af dem; men saasnart den offentlige Mening taler igiennem Oppositionen, maae Ministeriet ligge under; man skulde troe at den Jndretning af en Opposition i Parlamentet, som altid siger Ministeriet imod, ikke var god, og at fornuftige og patriotiske Mænd i en saadan Forsamling, maatte nu forsvare en Ting og nu dadle en anden, alt efter deres Overbeviisning; men man skal betragte Oppositionen som et Advokatur, der har paataget sig det Kald, at anføre alt hvad der kan siges imod Regieringens Foretagender, men som altid maae tabe under, naar den just netop ikke treffer paa den offentlige Mening, saa at denne ved Petitioner og offentlige Skrifter understøtter Oppositionens Angreb. Det maa nok ogsaa være saaledes naar en saadan frie Statsforfatning skal holde sig; thi var der ikke et Ministerial og et Oppositions-Parthie. sagde enhver sin individuelle Mening om hver offentlig Forhandling, saa vilde følgen blive, at faa vilde et Forslag gaae igiennem og et andet blive forkastet, som det kunde falde sig, og saa blev der ingen Eenhed i Statsbestyrelsen; der maae i en Friestat, som den engelske, nødvendigt være et overveiende ministerielt Parthie, for at sikkre det de Fordele, som ere eiendommelige for det uindskrænkede Monarchie; derfor pleier man ogsaa i England at betragte et Ministerium, som bliver overstemt af Oppositionen, som styrtet, da Eenheden i dets Bestyrelse er forstyrret og det har tabt Nationens Tillid man har derfore ogsaa ventet at de nærværende Ministre skulle afgaae, at dette ikke er skeet har deels sin Grund i den øvrige almindelige Agtelse de nyde og deels i Oppositionens Misgreb, i dens overdrevne Heftighed, og især i Taleren Broughams uforsigtige Yttringer, mod det af Nationen elskede Kongelige Huus, saaledes gik Hertugen af Bedfords Forslag at nedsætte en Committee for at undersøge Nationens Tilstand ikke igiennem, endskiøndt en Kongelig Prinds, Hertugen af Susser, understøttede det: dette er en gammel Maneuvre af Oppositionen, at forlange dette for at faae Leilighed til at dadle Ministeriet; For og Whitbread kom gjerne hvert Aar frem med dette Forslag. Prinds Regenten har nu nedsat en Commission for at regulere Civillisten eller de aarlige Jndkomster, som ere bestemte til Kongehuset. Parlamentets nyeste Forhandlinger har været og Jrlands beklagelsesværdige Tilstand i Anledning af den Armee paa 25000 Mand som skal holdes der for at dæmpe de indvortes Uroeligheder;